As suyas mugas actuals s'establioron en 1947 quan se produció a Segunda partición de Bengala entre India y Pakistán, quan Bangladesh formaba part d'iste segundo estato baixo o nombre de Pakistán Oriental. O país proclamó a suya independencia de Pakistán o 26 de marzo de 1971, feito que reconoixió a comunidat internacional o 16 d'aviento de 1971. Bangladesh no plegó en a suya independencia so que en meyo d'una guerra de secesión con Pakistán, recebindo o nuevo estato en ista luita o refirme y l'aduya d'a India y d'a Unión Sovietica. Sindembargo, con a independencia prencipió un periodo de fundas luitas socials y politicas en Bangladesh, con quantos golpes d'estato que han contribuito a ralentizar o creiximiento economico y o desembolique d'o país.